ລມຕ ຕ່າງປະເທດ ສະຫະລັດ ກ່າວປົກປ້ອງ ຂໍ້ສະເໜີ ຕັດງົບປະມານ ຂອງລັດຖະບານ
ບັນດາສະມາຊິກສະພາຍັງໄດ້ເຕືອນວ່າ ການຫຼຸດການຊ່ວຍ ເຫຼືອຕ່າງປະເທດຂອງ ສະຫະລັດ ຈະທຳລາຍ ບົດບາດການເປັນຜູ້ນຳໃນໂລກຂອງ ສະຫະລັດ.
ລັດຖະມົນຕີການຕ່າງປະເທດ ສະຫະລັດ ທ່ານ Rex Tillerson ໃນສັບປະດານີ້ໄດ້ ອອກມາປົກປ້ອງ ຂໍ້ສະເໜີຕັດງົບປະ ມານຢ່າງຫຼວງຫຼາຍຂອງລັດຖະບານ ສຳລັບການ ທູດແລະການຊ່ວຍ ເຫຼືອຕ່າງປະເທດ ຂອງ ສະຫະລັດ ຕໍ່ບັນດາສະມາຊິກສະພາຂອງ ທັງສອງພັກການເມືອງ ທ່ານໄດ້ກ່າວວ່າ ທຸກໆເປົ້າໝາຍນະໂຍບາຍການຕ່າງປະເທດ ຂອງລັດຖະບານ ສາມາດບັນລຸໄດ້ດ້ວຍການໃຊ້ຈ່າຍຢ່າງລະມັດລະວັງ ທ່ານ Tillerson ໄດ້ໃຫ້ການຕໍ່ຄະນະກຳມະການສະພາສູງສອງຄະນະ ໃນວັນອັງຄານທີ່ຜ່ານ ມາ ແລະ ຄະນະກຳມະການການຕ່າງປະເທດສະພາຕໍ່າ ໃນວັນພຸດມື້ກ່ອນນີ້ ບັນດາສະ ມາຊິກສະພາໄດ້ສອບຖາມເຫດຜົນ ກ່ຽວກັບ ການເພີ່ມການໃຊ້ຈ່າຍທາງທະຫານ ດ້ວຍ ການເສຍສະຫຼະໃນອັນທີ່ເອີ້ນວ່າ ອຳນາດທີ່ບໍ່ໄດ້ໃຊ້ກຳລັງ, ລວມມີການຊ່ວຍເຫຼືອ, ການພັດທະນາ ແລະການທູດ ນັກຂ່າວວີໂອເອ Zlatica Hoke ມິີລາຍງານ ກ່ຽວກັບ ເລື່ອງນີ້, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ຂໍ້ສະເໜີງົບປະມານຂອງປະທານາທິບໍດີ ດໍໂນລ ທຣຳ ສຳລັບປີ 2018 ຈະຕັດຄ່າໃຊ້ ຈ່າຍໃນກະຊວງການຕ່າງປະເທດ ແລະ ອົງການເພື່ອການພັດທະນາສາກົນ ສະຫະລັດ ດ້ວຍຈຳນວນເງິນເກືອບໜຶ່ງສ່ວນສາມຈາກລະດັບຂອງປີກາຍນີ້ ທ່ານ Tillerson ໄດ້ ກ່າວວ່າ ສອງອົງການນີ້ ເຄີຍໄດ້ຮັບການເພີ່ມງົບປະມານ 60 ເປີເຊັນໃນທົດສະວັດທີ່ ຜານມາ, ເຮັດໃຫ້ເປັນລະດັບທີ່ສູງທີ່ສຸດໃນປະຫວັດສາດ ຄື 55 6 ຕື້ໂດລາໃນປີ 2017 ທ່ານ Rex Tillerson ລັດຖະມົນຕການຕ່າງປະເທດ ສະຫະລັດ ກ່າວວ່າ ລັດຖະບານທ່ານ ທຣຳ ໄດ້ສະເໜີໃຫ້ຂະຫຍາຍການໃຊ້ຈ່າຍທາງທະຫານ ໃນເວລາ ດຽວກັນ ກໍຕັດງົບປະມານການຊ່ວຍເຫຼືອຕ່າງປະເທດ ແລະ ການທູດລົງ 32 ເປີເຊັນ ທ່ານ Eliot Engel ສະມາຊິກພັກເດໂມແຄຣັດຈາກລັດ ນິວຢອກ ໄດ້ອະທິບາຍຂໍ້ສະ ເໜີງົບປະມານວ່າ ບ້າທີ່ສຸດເທົ່າທີ່ທ່ານເຄີຍເຫັນມາ ທ່ານ Eliot Engel ກ່າວວ່າ ທ່ານ Engel ໄດ້ກ່າວເນັ້ນເຖິງຄຳເວົ້າ ຂອງສະມາຊິກສະພາສູງພັກຣີພັບບລີກັນທ່ານ Lindsey Graham ຜູ້ທີ່ໄດ້ບອກທ່ານ Tillerson ໃນວັນອັງຄານທີ່ຜ່ານມານີ້ວ່າ ຂໍ້ສະ ເໜີຕັດງົບປະມານສຳລັບກະຊວງການຕ່າງປະເທດ ອາດຈະເປັນບ່ອນທຳລາຍຕໍ່ຄວາມ ປອດໄພຂອງສະຖານທູດ ສະຫະລັດ ໃນບ່ອນທີ່ມີອັນຕະລາຍ ໃນການຮັບຟັງຄຳໃຫ້ການໃນວັນອັງຄານຜ່ານມານີ້, ທ່ານ Graham ຍັງໄດ້ກ່າວວ່າ ການຖອນການຊ່ວຍເຫຼືອຈາກພວກທີ່ຕົກຢູ່ໃນໄພພິບັດຈະເປັນການກະຕຸ້ນ ໃຫ້ແກ່ ການໂຄສະນາຊວນເຊື່ອກໍ່ການຮ້າຍ ທ່ານ Lindsey Graham ກ່າວວ່າ ນອກນັ້ນ ບັນດາສະມາຊິກສະພາຍັງໄດ້ເຕືອນວ່າ ການຫຼຸດການຊ່ວຍ ເຫຼືອຕ່າງປະເທດ ຂອງ ສະຫະລັດ ຈະທຳລາຍບົດບາດການເປັນຜູ້ນຳໃນໂລກຂອງ ສະຫະລັດ ແຕ່ທ່ານ Tillerson ໄດ້ໂຕ້ແຍ້ງວ່າ ລະດັບຂອງການໃຫ້ທຶນບໍ່ແມ່ນບັນຫາທີ່ສຳຄັນທີ່ສຸດ ໃນການບັນລຸເປົ້າໝາຍຂອງ ສະຫະລັດ ທ່ານ Rex Tillerson ໄດ້ກ່າວວ່າ ທ່ານ Tillerson ໄດ້ກ່າວວ່າ ຂໍ້ສະເໜີງົບປະມານ 37 6 ຕື້ໂດລາສຳ ລັບປີ 2018 ໄດ້ ສະແດງໃຫ້ເຫັນຜົນປະໂຫຍດຂອງປະຊາຊົນ ອາເມຣິກັນ ແລະ ຮຽກຮ້ອງໃຫ້ມີຄວາມ ຮັບຜິດຊອບກ່ຽວກັບເງິນຂອງລັດຖະບານ ((REP ELIOT ENGEL (D-NY))) ((SEN LINDSEY GRAHAM, (R-SC)))